তাতে বলেছেন, আমাদের দেশে এসব মানুষকে আগ্রাসন চালাতে অনুমতি দিতে পারি না আমরা। যখনই এমন কেউ আমাদের দেশে প্রবেশ করবে, সময়ক্ষেপণ না করে তাৎক্ষণিকভাবে কোনো বিচারকের বা আদালতের আশায় বসে না থেকে তাদেরকে বহিষ্কার করতে হবে, যেখান থেকে তারা এসেছে। আমাদের সিস্টেমটা খুবই ভাল অভিবাসন নীতি ও আইন শৃংখলা রক্ষার। যুক্তরাষ্ট্রের অনেক শিশু এসেছে পিতামাতা ছাড়া। উল্লেখ্য, মে এবং জুন মাসে অবৈধ সীমান্ত পেরিয়ে যুক্তরাষ্ট্রে প্রবেশ করা পিতামাতাদের কাছ থেকে ২৩ শতাধিক শিশুকে আলাদা করে আলাদা আশ্রয়শিবিরে রাখা হয়েছে। যারা এভাবে সীমান্ত অতিক্রম করেছে তাদের বিরুদ্ধে ট্রাম্প প্রশাসন শূন্য সহনশীলতা নীতি গ্রহণ করে। তাদের বিরুদ্ধে ফৌজদারি অপরাধে বিচার হওয়ার কথা। এভাবে অভিবাসী আসা ও তাদেরকে আটক করার ঘটনায় প্রচন্ড সমালোচনার মুখে পড়েছেন প্রেসিডেন্ট ট্রাম্প। এমন কি তার নিজ দল রিপাবলিকানের ভিতর থেকেও তার বিরুদ্ধে সমালোচনা করা হয়েছে।